Քաղաք Էմբեր։ Փախուստ (ֆիլմ)

**«Քաղաք Էմբեր։ Փախուստ»** (), ամերիկացի ռեժիսոր Գիլ Քինանի ֆանտաստիկ գեղարվեստական ֆիլմը, որը պատմում է ապոկալիպտոյից առաջ մոլորակում կյանքը փրկելու համար ստեղծված ստորերկրյա քաղաքի և երկու դեռահասի մասին, որոնք որոշում են գտնել դրա ելքը։ Ֆիլմը  նկարահանվել է ըստ Ջին Դյուպրոյի համանուն վեպի 2008 թվականին։ Կինոնկարը նկարահանվել է սթիմփանկ ոճով։

Ֆիլմը ձախողեց վարձույթը՝ հավաքելով մոտ 18 միլիոն դոլար 55 միլիոնանոց բյուջեից։

## Սյուժե
Արդեն մարդկանց շատ սերունդներ ապրում են ստորերկրյա քաղաքում, որը լուսավորվում է միայն լապտերներով։ Քաղաքի ստեղծողները հաշվարկել են, որ բնակիչները կարող են դուրս գալ երկրի մակերևույթ 200 տարի անց, և թողել են հրահանգներ՝ կնքված մետաղական արկղիկում, որը պետք է բացվի ավտոմատ կերպով 200 տարի անց։ Այն փոխանցվում է մի քաղաքագլխից մյուսին։ Սակայն պատահաբար շղթան ընդհատվում է, և արկղիկը հրահանգներով հանդերձ՝ կորում։

Վաղուց անցել էր 200 տարին, սննդամթերքի պաշարները նվազել էին, իսկ ստորերկրյա քաղաքի սիրտը՝ էլեկտրական գեներատորը, սպառել էր իր օգտագործման ժամկետը և բառացիորեն աշխատում էր պարբերական անջատումներով, բայց քաղաքագլուխը դրանում չէր տեսնում մեծ խնդիր և նա չէր պատրաստվում փնտրել ուղիներ մնացած բնակչությանը փրկելու համար։

Սանտեխնիկ Դունը անցնելով աշխատանքի՝ փորձում է բացել գեներատորի դուռը, բայց այն կողպված էր։ Վերցնելով ծեր սանտեխնիկ Սալի քարտեզը, քանի դեռ նա քնած էր, Դունը ուղևորվում է ստորերկրյա քաղաքը ուսումնասիրելու և գտնում է թունել, որը ջնջված էր Սալի քարտեզից և գտնվում էր 351 համարի փակ սենյակում։ Այնուհետև Դունը բացում է դռնակը և հայտնվում մառանում, որտեղից նրան վռնդում է Լուպերը։

Լինան այդ ժամանակ աշխատում էր որպես սուրհանդակ (փոխանցում էր հաղորդագրություններ)։ Մի անգամ նա ուղարկում է հաղորդագրություն ջերմոցային աշխատող Քլերիին և տեսնում է մի մարդու, որը դուրս է եկել քաղաքի ծայրամասերից։ Նա իր հետ բերել էր հսկայական եղջյուր, որը պատկանում էր միջատի։

Լինայի տատիկի տանը գտնվում էր այն նույն արկղիկը, որը քաղաքագլուխները փոխանցում էին միմյանց։ Նա փորձում է վերականգնել քաղաքի ստեղծողների հաղորդագրությունները, որոնք նման էին ինչ-որ հրահանգների, ինչպես նաև լուծում է տարօրինակ խորհրդանիշներով պլաստիկ քարտերի գաղտնիքը։ Մի անգամ Լինան ուղերձ է ուղարկում պահեստապետ Լուպերից քաղաքագլխին («Ձեր նվերը պատրաստ է»)։ Քաղաքագլխի մոտ նա տեսնում է իր նախապապերի դիմանկարները և նախկին քաղաքագլուխների դիմանկարներից մեկում տեսնում է խորհրդավոր արկղիկը, որը գտել էր տատիկի տանը։

Դունի սաղավարտի վրա աղջիկը տեսնում է իր ազգանունը՝ Մեյֆլիտ և հարցնում՝ որտեղից դա այդտեղ։ Դունը բացատրում է, որ իրենից առաջ սաղավարտը պատկանել է մարդու, որը խեղդվել է։ Լինան ուղևորվում է ջերմոցի աշխատող Քլերիի մոտ և հարցնում՝ ինչես է մահացել իր հայրը։ Նա աղջկան տանում է ջերմոցի խորհրդավոր ապաստան և բացատրում, որ Լինայի հայրը նույնպես հավատում էր Դատաստանի օրվան և ձգտում էր գտնել քաղաքի ելքը։ Նա կարծում էր, որ պետք է գտնել, թե որտեղից է հոսում ստորերկրյա գետը, բայց թունելը ողողվում է ջրով և նա մահանում է։ Այդ ժամանակ Դունը հասկանում է, որ իր հայրը՝ Լորիս Հարրոուն Լինայի հոր հետ միասին փորձել են հեռանալ քաղաքից։

Լինան փորձում է վերադարձնել քաղաքագլխի արկղիկը, բայց հասկանում է, որ վերջինս չի փորձում լուծել քաղաքի խնդիրները։ Քաղաքագլուխը ինչ-որ բան անելու փոխարեն առաջարկում է ստեղծել արտակարգ իրավիճակների ուսումնասիրման հատուկ հանձնաժողով։

Փողոցում Լինան հանդիպում է իր ընկեր Լիզին, որը քարշ էր տալիս սնունդով պայուսակը։ Լիզը ընկերուհուն բացատրում է, որ սնունդը իր ընկերոջից է, որը գտել է սննդի մոռացված պահեստներ քաղաքի ծայրամասում։ Հետո պարզվում է, որ նրա ընկերը Լուպերն է։ Լինան շտապում է Դունի մոտ և նրան քաղաքագլխին ուղղված Լուպերի հաղորդագրության մասին («Ձեր նվերը պատրաստ է»)։

Լինան օգնականին հաղորդում է քաղաքի ղեկավարի դավաճանության մասին։ Բայց դա միայն տանում էր նրան քաղաքագլխի հետ «առերեսման»։ Քաղաքագլուխը տեսնում է արկղիկը և փորձում է տիրանալ դրան, բայց այդ ժամանակ տեղի է ունենում գեներատորի հաջորդ անջատումը։ Մթության մեջ Լինան վերցնում է քաղաքագլխի պլաստիկ քարտը, որը նա կրում էր իր գրպանում, և փախչում է։ Նրան և Դունին հետապնդում է ոստիկանությունը։

Գտնելով ապաստան ջերմոցում՝ հերոսները միասին դնում են պլաստիկ քարտերը և հասկանում, որ դա է բանալին։ Հետևելով հրահանգներին՝ նրանք ակտիվացնում են տարհանման ծրագիրը։ Քաղաքում խուճապ է սկսվում։ Քաղաքագլուխը փորձում է թաքնվել իր ապաստանում, բայց երբ փակում է դուռը, նրա վրա հարձակվում է հսկա խլուրդը։

Այդ ժամանակ Դունը, Լինան և նրա քույր Պոպպին նավակով լողում են ստորերկրյա գետով և գտնում են ելքը Երկրի մակերևույթ։ Հանդիպելով առաջին անգամ իրենց կյանքում լուսաբացի՝ նրանք վերցնում են քարեր և նետում փոսը, որի ներքևում կարելի է տեսնել Էմբերը։ Այդ հաղորդագրությունը ստանում է Լորիս Հարոուն։

## Դերերում
* Սիրշա Ռոնան - *Լինա Մեյֆլիտ*
* Մերի Քեյ Փլեյս - *Միսիս Մուրդո*
* Մերիան Ժան-Բատիստ - *Քլերի*
* Հարրի Թրեդեվեյ - *Դուն Հերոու*
* Մարտին Լանդաու - *Սալ*
* Թիմ Ռոբբինս - Լորիս Հարրոու
* Բիլ Մյուրեյ - *Մեր Քոուլ*
* Թոբի Ջոունս - Բարթոն Սնոուդ

## Ֆիլմի նկարահանում
Ֆիլմը դարձել է «Հրեշ տունը» ֆիլմի հեղինակ՝ ռեժիսոր-մուլտիպլիկատոր Գիլ Կինանի դեբյուտը։

Ֆիլմի սցենարը գրել է Քերոլայն Թոմփսոնը, որը նաև «Մկրատաձեռն Էդվարդը» և  «Հարսնացուի դիակը» ֆիլմերի սցենարի հեղինակն է։

Ֆիլմի նկարահանումները տեղի են ունեցել Բելֆաստում (Իռլանդիա), 2007 թվականին։ Քաղաքի մակետը կառուցվել է անգարում, որում կառուցվել է «Տիտանիկը»։

## Սաունթրեք
* 01. City Of Ember Main Titles
* 02. Lina Mayfleet
* 03. Assignment Day
* 04. Job Exchange
* 05. Blue Sky
* 06. First Day
* 07. Message For Clary
* 08. Tunnels
* 09. Mayor, The
* 10. Box Of Ember, The
* 11. Blackout
* 12. Map And Mole
* 13. Room 351
* 14. Proof
* 15. Fugitives
* 16. Loris’ Bike
* 17. Interlocking Keys
* 18. Clockworks
* 19. Control Room
* 20. Water Wheel
* 21. Mayor Retreats, The
* 22. Stalagmite Trance
* 23. Escape To Sunrise
* 24. One Last Message

## Ծանոթագրություններ

## Արտաքին հղումներ
* 
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների արկածային ֆիլմեր
Կատեգորիա:2008 ֆիլմեր
Կատեգորիա:20th Century Fox ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆանտաստիկ ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:Ֆիլմեր բունկերում